नासिक की मंडियों में प्याज 2 रुपये किलो पर पहुंचा  
नासिक में प्याज़ 2 रुपये किलो बिक रहा है। इसी से परेशान होकर मंडी में काम बंद हो गया है और किसान दो दिन से हड़ताल पर हैं।
कुछ दिन पहले तक प्याज के आंसू रोने वाली जनता अभी भी इससे परेशान है। फर्क केवल इतना है कि अब ये आंसू आम जनता नहीं प्याज उगाने वाले किसान बहा रहे हैं। प्याज के निर्यात पर लगी रोक के कारण नासिक की प्याज मंडियों में पिछले दो दिन से हड़ताल है। यहां प्याज का दाम 2 रुपये किलो पहुंच गया है जिसके चलते किसानों को खासा नुकसान हो रहा है।